katamarayudu pre release function highlights
కాటమరాయుడు ప్రీ రిలీజ్ ఫంక్షన్ హైలైట్స్
పవర్ స్టార్ పవన్ కల్యాణ్ నటించిన తాజా చిత్రం 'కాటమరాయుడు'. కిషోర్ పార్ధసాని దర్శకత్వం వహించిన ఈ సినిమా ప్రీరిలీజ్ వేడుక శనివారం హైదరాబాద్‌లోని శిల్పకళావేదికలో అట్టహాసంగా జరిగింది.
TNN | Updated:
Mar 18, 2017, 11:11PM IST
పవర్ స్టార్ పవన్ కల్యాణ్ నటించిన తాజా చిత్రం ' కాటమరాయుడు '. కిషోర్ పార్ధసాని దర్శకత్వం వహించిన ఈ సినిమా ప్రీరిలీజ్ వేడుక శనివారం హైదరాబాద్&zwnj;లోని శిల్పకళావేదికలో అట్టహాసంగా జరిగింది. ఈ వేడుకలో త్రివిక్రమ్ శ్రీనివాస్ సినిమా ట్రైలర్&zwnj;ను, ఆడియో సీడీలను విడుదల చేశారు.
ఈ సందర్భంగా పవన్ కల్యాణ్ మాట్లాడుతూ.. ''అనుకోకుండా సినిమాల్లోకి వచ్చాను. హీరో అవుతానని ఎప్పుడు అనుకోలేదు. నా దృష్టిలో చిరంజీవి గారే హీరో.. కానీ నాకు ఏ పని ఇచ్చినా సరే అది తోట పనైనా.. రోడ్లు ఊడ్చే పనైనా.. సిగ్గుతో కాకుండా గర్వంగా, నిజాయితీతో పని చేస్తాను.
Visit Site
Recommended byColombia
సినిమా కూడా నా భగవంతుడి ఇచ్చిన బిక్ష అనుకొని ఎంత కృతజ్ఞతతో, ఎంత కష్టపడి చేయాలో అలానే ఇన్నేళ్లు చేశాను. భవిష్యత్తులో ఎలాంటి బాధ్యతలో పెట్టినా గానీ అలానే చేస్తాను. ప్రజాక్షేమం కావాలంటే అధికారం అంతిమ లక్ష్యం కాకూడదనే నమ్మకంతోనే రాజకీయాల్లోకి వచ్చాను.
అందరి భవిష్యత్తు బావుండాలి.. సినిమా నా జీవితం.. నాలో కదిలే భావాలు ఏదొక సినిమా రూపంలో బయటకు వచ్చేవి.. సుస్వాగతం సినిమా క్లైమాక్స్&zwnj;కు నలభై టేకులు తీసుకున్నాను. నిజంగా క్లైమాక్స్&zwnj;లో ఏడ్చాను.. అంతగా నన్ను కదిలించింది ఆ సినిమా. నేను కష్టపడింది తమ్ముడు అనే సినిమాకు. ప్రాణాలు పణంగా పెట్టి చేసిన సినిమా అది. పిచ్చి, ఉన్మాదంతో చేసిన సినిమా అది.
మన భవిష్యత్తును నిర్ణయించుకునేది మనమే.. అది నేను గుర్తించాను.. ఆ సినిమా అందరికీ స్ఫూర్తిగా ఉండాలని సినిమా చేశాను.. నేను చిన్న స్థాయి నుండే వచ్చాను.. ఇప్పటికీ చిన్న స్థాయిలో ఉండడమంటేనే ఇష్టం అంటూ తన స్పీచ్&zwnj;ను ముగించారు పవర్ స్టార్.
త్రివిక్రమ్ శ్రీనివాస్ మాట్లాడుతూ.. ''ట్రైలర్ బాగా నచ్చింది. కోట్లలో ఒక్కడు పవన్ కల్యాణ్. నిలువెత్తు మంచితనం ఆయన అందుకే ఇంతమంది ఆయనను ప్రేమిస్తున్నారు. ఈ టైటిల్ పెట్టినప్పుడు నాకు చాలా సంతోశంగా అనిపించింది. సినిమాల ద్వారానే కాకుండా ఇంకా ఎన్నో మార్గాల ద్వారా ఆయన ప్రజల గుండెల్లో నిలిచిపోవాలని కోరుకుంటున్నాను'' అన్నారు.
డైరెక్టర్ కిషోర్ పార్ధసాని మాట్లాడుతూ.. ''ఈ సినిమా కోసం లక్షలాది మంది అభిమానులు ఎదురుచూస్తున్నారు. గోపాల గోపాల సినిమా సమయంలో కల్యాణ్ గారు నాకొక సినిమా అవకాశం ఇస్తానన్నారు. ఆ అవకాశం తొందరగానే ఇచ్చారు. ఆయనతో మరిన్ని సినిమాలు చేయాలనుంది'' అన్నారు.
అనూప్ రూబెన్స్ మాట్లాడుతూ.. ''పవన్ కల్యాణ్ గారితో ఒక్క సినిమా అవకాశం అయినా.. వస్తుందో.. లేదో అనుకున్నాను కానీ రెండో సినిమా చేయడం అధృష్టంగా భావిస్తున్నాను'' అన్నారు.
శరత్ మరార్ మాట్లాడుతూ.. ''ఈ సినిమా చేయాలనుకున్నప్పుడు అన్నీ పాజిటివ్ గా జరిగాయి. టెక్నికల్&zwnj;గా సినిమా స్థాయిని మరింత పెంచామ్. ప్రతి ఒక్క డిపార్ట్మెంట్ మనసు పెట్టి పని చేశారు. కల్యాణ్ గారు కమిట్మెంట్ ఉన్న వ్యక్తి. పంచెకట్టులో ఆయన ఎంతో హ్యాండ్సమ్ గా కనిపిస్తున్నారు'' అన్నారు.